ร้านก๋วยเตี๋วตำลึง คนเขาเรียกกันแบบนั้น คำตอบจากปากแม่ค้า เมื่อเราตั้งคำถามไปว่าร้านนี้ชื่ออะไร จากร้านอาหารทำเลดีที่มีคนผ่านไปมาและแวะกินได้ และตั้งร้านอยูมานานนับปี จึงการันตีได้ว่าร้านนี้ต้องไม่ผิดหวัง (ปัจจุบันมีที่จอดรถด้วย) เสียงเรียกจากแม่ค้าให้รู้ว่าวันนี้มีกับข้าวอะไร และมีขนมไทยอย่างข้าวต้มมัด เป็นการเชิญชวนลูกค้าเป็นอย่างดี แต่สำหรับมื้อนี้ผมขอลองเป็นก๋วยเตี๋ยวก่อนนะครับ เส้นหมี่น้ำ คำสั่งอาหารง่ายๆ ที่บอกไป สักครู่ก็กลับมาด้วย ก๋วยเตี๋ยวหมูน้ำใส ใส่หมูชิ้น และหมูสับ รวมถึงตับหมูที่จัดลงในชาม พร้อมทั้ง ใบตำลึงตามชื่อ และถั่วงอก ทุกอย่างใส่อย่างพอดี รสชาติล่ะ รสชาติดี ไม่เข้มไม่เค็ม ไม่จืดจนเกินไป (หอมหวานจากน้ำซุปที่มาจากการต้มหัวไชเท้า) เหมาะสำหรับคนชอบก๋วยเตี๋ยวน้ำรสชาติไม่จัดจ้านนัก ร้านนี้ยังมีเมนูอาหารไทยให้เลือกอีกมากมาย ที่สามารถสั่งเป็นข้าวราดแกง หรือเป็นถ้ายเป็นจานไห้ได้กินกันอีก รับรองครั้งหน้าผมจะไปชิมและมาเขียน Review ให้ได้อ่านกันอีกครับ